Þetta átti ekki að detta með okkur í kvöld , jöfnunarmark vel inní uppbótartíma sem var óvenjulangur miðað við gang leiksins . Eins og áhorfendur sáu þá voru leikmenn okkar að leggja sig allan í þennan leik og áttu svo sannalega skiið öll þrjú stigin úr þessum leik . Leikurinn fór rólega af stað en sterkur hliðarvindur setti svip sinn á leikinn . Njarðvík náði forystunni á 26 mín þegar Andri Fannar Freysson skoraði örugglega úr vítaspyrnu . Vörn okkar hélt vel og við áttum nokkrar álitlegar sóknir í fyrrihálfleik . Seinnihálfleikur var með sama sniði og sá fyrri liðin skiptust á að sækja og verjast . Það var blóðtaka fyrir okkur að missa Aliu Djalo af velli vegna meiðsla . En eins og áður sagði þá lögðu leikmenn sig allan í verkefni dagsins og það var því fúlt að þurfa sætta sig við stig út úr þessari viðureign við topplið deildarinnar . En einhvern tíma hefði menn sætt sig við stig gegn toppliði . En það var komið vel frammí uppbótartímann þegar Fjölnismenn náðu að jafna . Ekki voru Njarðvíkingar sáttir við dómarann enda vildu menn meina að brotið hafi verið á Brynjari markmanni í aðdragandandum að því . Gísli Martin Sigurðsson og Ari Már Andrésson fengu rauða spjaldið eftir leik fyrir orðaskak við dómarann . Þetta er ekki gott fyrir okkur en aðeins Ari Már tekur út bann því Gísli er á leið vestur um haf eftir helgi í nám og þetta var hans síðasti leikur með okkur í sumar . Það er stutt í næsta leik hjá okkur en á fimmtudaginn heimsækjum við Frammara i Safamýrina og við þurfum að stemma okkur saman aftur eins og fyrir þennan leik .